**Teenuse kirjeldus**

Hankija: Paide Linnavalitsus

Riigihange: **Toitlustamisteenuse osutamine Roosna-Alliku Põhikoolile**

Teenuse kirjeldus koosneb neljast peatükist:

1. peatükk. Üldsätted

2. peatükk. Teenuse üldtingimused

3. peatükk. Teenuse eritingimused

4. peatükk. Vara. Tehnoloogilised seadmed. Inventar

Käesolevat teenuse kirjeldust tuleb käsitleda koos Teenuse lepingu ja Vara lepinguga. Nimetatud lisad moodustavad ühiselt toitlustusteenuse osutamise nõuete kogumi, millest Toitlustaja peab igal juhul kinni pidama ja igapäevaselt järgima.

**1. peatükk**

**ÜLDSÄTTED**

**1. Mõisted**

Tellija – käesoleva hanke hankija, st Paide Linnavalitsus.

Toitlustaja – käesoleva hanke tulemusena edukaks tunnistatud pakkumuse esitanud ettevõtja, kes asub täitma sõlmitavat hankelepingut.

Teenus – Paide linna Roosna-Alliku Põhikooli laste ja personali toitlustamine.

Toitlustamine – tegevuste kogum, mis hõlmab toidu valikut, toiduga varustamist, vastuvõtmist, säilitamist, transporti, valmistamist ja serveerimist.

Toit – koondnimetus üldlevinud ja toitlustamisega seotud õigusaktide terminitele: koolilõuna, koolieine, hommikupuder.

Lapsed – õpilased.

Asutus – Paide linnas asuv Roosna-Alliku Põhikool.

Einestamisruum – asutuse söögisaal.

Valmistusköök – toidu valmistamise ruum koos lao- ja ettevalmistusruumidega, abiruumidega.

Tehnoloogilised seadmed – elektrilised ja mehhaanilised vahendid, mis tagavad toiduainete tootmise üldise tehnoloogilise protsessi teatud osa toimingute teostamise.

Inventar – toitlustamise otstarbega esemete kogum.

Vara – Toitlustaja kasutusse antavad valmistusköögid (ruumid) koos abiruumidega.

Teenuse leping – hanke tulemusena sõlmitav toitlustusteenuse hankeleping.

Vara leping – Teenuse osutamiseks Toitlustaja käsutusse antava Tellijale kuuluvate ruumide kasutamise leping.

**2. Teenust reguleerivad seadused ja määrused**

2.1. Teenust reguleerivad Eesti Vabariigis kehtivad õigusaktid, sealhulgas:

2.2. Toiduseadus ja selle alusel kehtestatud alamaktid.

2.3. Sotsiaalministri 15.01.2008 määrus nr 8 ,,[Tervisekaitsenõuded toitlustamisele koolieelses lasteasutuses ja koolis](https://www.riigiteataja.ee/akt/12912436)“.

2.4. Maaeluministri 30.06.2017 määrus nr 51 ,,Koolikava toetus“.

2.5. Maaeluministri 07.07.2022 määrus nr 38 „Haridusasutuses mahepõllumajandusliku toidu ja mahepõllumajanduslikke koostisosi sisaldava toidu pakkumise toetus“.

2.6. Paide Linnavolikogu 21.12.2017 määrus nr 38 ,,Koolilõuna toetuse kasutamise tingimused ja kord“.

2.7. Põllumajandusministri 05.08.2002 määrusega nr 66 ,,Toidu säilitamisnõuded“.

2.8. Paide Linnavolikogu 18.10.2018 määrus nr 57 ,, Paide linna jäätmehoolduseeskiri“.

**3. Tellija eesmärgid**

3.1. Tagada asutustes laste nõuetekohane toitlustamine kohaliku kooli köögis valmistatud koolilõunaga, pakkuda lastele täisväärtuslikku, tervislikku, mitmekülgset, maitsvat ja eakohast toitu.

3.2. Osta avatud konkurentsiga turult majanduslikult soodsaimat teenust, mis pakkumuse esitamise hetkel eeldatavalt ei ületa ühe õpilase ühe koolilõuna maksumust 1 euro ja 84 senti ilma käibemaksuta **(koos käibemaksuga 2 eurot ja 20 senti)** hankeperioodi keskmisena. Siduvaks maksumuseks jääb koolilõuna maksumus ilma käibemaksuta ja käibemaksu muutumisel arvutatakse käibemaksu kulu ja tasumisele kuuluv summa ümber vastavalt kehtivale käibemaksu määrale.

**4. Teenuse koosseis**

4.1. Teenuse osutamiseks vajalike tehnoloogiliste seadmete ja inventari (k.a söögisaali mööbel söögilauad ja -toolid) soetamine ning paigaldamine valmistuskööki ja einestamisruumidesse.

4.2. Toiduainete hankimine ja säilitamine.

4.3. Toidu valmistamine ja jaotamine kooli köögis.

4.4. Toidu transport einestamisruumidesse, toidu serveerimine kooli poolt nõutaval viisil (iseteeninduslett või lauale vastavalt sööjakohtade arvule või eraldi igale sööjale).

4.5. Tööpäeva kestel ja järgselt valmistusköögi ning einestamisruumide koristus ja korrashoid ja vajalike koristus- ja hügieenivahendite hankimine.

4.6. Tehnoloogiliste seadmete, inventari ja toidunõude pesemine, hoiustamine.

4.7. Maaeluministeeriumi haldusalas olevate haridusmeetmete toetuse (vt punktide 2.4 ja 2.5 toetuste) raames puu- ja köögivilja ning piima ja piimatoote pakkumine, koolikava toetuse taotlemise ja aruandlusega seotud tegevused. Mahepõllumajandusliku toidu ja mahepõllumajanduslikke koostisosi sisaldava toidu pakkumise toetuse raames mahetoidu pakkumine, selle taotluse ja aruandlusega seotud tegevused. Täiendavate koolide toitlustamisega seotud toetuste taotlemine vastavate võimaluste tekkimisel. Toetustest saadud summad kasutatakse lisaks tellijalt saadud tasule toidu tervislikkuse ja kvaliteedi tõstmiseks.

4.8. Tervisliku toitumise teavitustöö läbiviimine.

4.9. Teenuse osutamise käigus tekkivate jäätmete nõuetekohane käitlemine.

4.10. Menüü koostamine ja avalikustamiseks edastamine.

4.11. Teenuse osaks on kõik tegevused ja toimingud (kaasnevad toimingud), mis on teenuse osutamiseks vajalikud ja mida ei ole punktides 4.1-4.10 nimetatud. Pakkuja ei eelda, et linn, kool või kolmas isik teeb koolitoitlustamisega seotud toiminguid või kannab kulutusi.

**5. Teenuse korraldus**

5.1. Siduv tingimus Toitlustajale on Tellija eesmärkide puudusteta, õigeaegne ja nõuetekohane saavutamine, lähtuvalt hankedokumentides ja selle lisades toodud tingimustest. Kõik õpilased peavad olema toitlustatud teenuse üld- ja eritingimustega määratud korras ja nõuete kohaselt.

5.2. Toit valmistatakse asutuse sööjate jaoks sama asutuse valmistusköögis.

5.3. Toitlustaja kohustuseks on Toidu valmistamiseks ja serveerimiseks ja söömiseks vajalike inventari ja toidunõude pesemine (juhul kui eritingimustes pole määratud teisiti).

**6. Teenuse maht ja ulatus**

6.1. Teenust osutatakse Roosna-Alliku Põhikoolis, asukoht Kooli 1, Roosna-Alliku alev, Paide linn.

6.2. Laste ja personali arv asutuse lõikes (ei ole siduvad andmed, käsitleda orienteeruvate suurusjärkudena):

|  |  |  |
| --- | --- | --- |
| Asutus | Laste arv\* | Lõunastava personali arv\* |
| Roosna-Alliku Põhikool | 91 | ca 10 |

\* prognoositav arv 1.09.2023.

6.3. Pakkuja on professionaalne koolitoitlustaja, kes, lähtuvalt oma kogemustes ja üldistest söömise trendidest, suudab iseseisvalt prognoosida, kui suur osa õpilastest soovib koolilõunat. Täiendavate koolitoitlustusega seotud teenuste („hommikupuder“, koolieine jne) osutamine on kokkuleppe saavutamisel kooliga lubatud.

6.4. Teenus osutamise periood on üks õppeaasta: 2023/2024.

* 1. Õppeaasta pikkus kehtestatakse Eesti Vabariigi õigusaktidega. Hanke väljakuulutamise hetkel on see 175 koolipäeva. Õppeaasta algus- ja lõpupäevad ning vaheaegade kuupäevad on määratud üldjuhul haridus- ja teadusministeeriumi või erijuhul kooli otsustega.

**7. Tegevusluba**

7.1. Toitlustajal peab olema tegevusluba toidu käitlemiseks.

7.2. Loa taotlemine on Toitlustaja kohustus. Toitlustajal tuleb arvestada tegevusloa taotluse menetlusele kuluvat aega ja planeerida tegevused ja taotlused selliselt, et Teenuse osutamise valmidus on tagatud õigeaegselt.

**2. peatükk**

**TEENUSE ÜLDTINGIMUSED**

**1. Tehniline suutlikkus ja valmisolek**

1.1. Toitlustaja hangib ja paigaldab omal kulul ja oma vahenditega teenuse kvaliteetseks osutamiseks vajalikud seadmed ja inventari (kaasa arvatud einestamisruumi lauad-toolid).

1.2. Asutuse lapsi toitlustatakse (st toit serveeritakse) selle asutuse hoones asuvates einestamisruumides asutuse päevakavaga määratud kellaaegadel.

1.3. Kui asutuses toimub õppetöökorralduses muutusi (spordipäev, ekskursioon, õuesõpe vmt), siis peab Toitlustaja tegema asutusepõhiselt asjakohased muudatused ka toitlustamiskorralduses ja tagama lastele määratud päeval alternatiivse toitlustamise (nt toidupakid).

**2. Tellimus**

2.1. Toitlustajal peab olema valmisolek nõuetekohaselt toitlustada kõiki asutuse nimekirjades olevaid lapsi ja töötajaid. Asutuse esindaja esitab koolilõunate tellimuse (sööjate) arvu iga kuu 10. kuupäevaks järgneva kuu osas.

2.2. Erijuhtudel või lapse haigestumise puhul teavitab asutus Toitlustajat sööjate arvust ning vajadusel korrigeeritakse sööjate arvu jooksvalt. Tööpäeval, kella 11.00-ks, teavitatud puudujad arvatakse järgmiseks päevaks sööjate nimekirjast välja. Samuti teavitab asutuse esindaja Toitlustajat muudest Teenuse mahtu ja korraldust oluliselt mõjutavatest asjaoludest. Kõik teavitused tehakse kirjalikult taasesitataval kujul, sh e-postiga kui ei lepita kokku teisiti.

2.3. Toitlustaja on kohustatud valmistama ja asutustes serveerima toitu vastavalt sööjate arvule.

2.4. Toitlustaja on kohustatud korraldama toitlustamise vastavalt asutuse päevakavas ja töökorralduses ettenähtud aegadel.

2.5. Toitlustuse tellimus (toidukordade portsjonite arv) esitatakse asutuste lõikes asutuse poolt nimetatud ja Toitlustajaga kooskõlastatud kontaktisikute kaudu.

2.6. Täpsema tellimuse esitamise korralduse, sh lisateenustena antavate hommikupudru ja koolieine osas, lepivad Pooled mõlema poole huvisid arvestades kokku peale Lepingu sõlmimist.

2.7. Juhul, kui koolides kindlaksmääratud aegadel koolilõuna pakkumise järgselt ilmneb, et kõik vastavaks päevaks valmistatud toiduportsjonid ei ole ära tarbitud, annab Toitlustaja määratud kellaajani õpilastele täiendava einestamisvõimaluse ilma selle eest õpilastelt lisatasu nõudmata.

**3. Nõuded menüüle**

3.1 Toit peab vastama sotsiaalministri 15.01.2008 määrusega nr 8 „Tervisekaitsenõuded toitlustamisele koolieelses lasteasutuses ja koolis“ kehtestatud nõuetele ja tagama vanusekohase energia- ja toitainete sisalduse.

3.2. Pakutav toiduvalik peab soodustama tervislikku toitumist. Toitlustaja peab valikute tegemisel arvestama esmalt Tellija, aga ka asutuste juhtkonna, hoolekogu ja toitumisspetsialistide juhiste ja ettepanekutega.

3.3. Sobiv menüü (erimenüü) tuleb kindlustada ka eritoitumisvajadustega (laktoosivaba, gluteenivaba toidu nõue, erinevad ravidieedid jne) lastele. Erimenüüd on Toitlustajal kohustus rakendada ainult meditsiiniliselt põhjendatud juhtumite korral asjakohase tõendi esitamise alusel. Muudel juhtudel (lapsevanema veendumustest tulenevatel põhjustel) rakendatakse erimenüüd vaid juhul, kui lapsevanem sõlmib Toitlustajaga individuaalse kokkuleppe. Erimenüü rakendamise eest Tellija täiendavat tasu ei maksa. Tervislikel põhjustel teisiti toituva lapse toitlustamine korraldatakse tulenevalt tervishoiutöötaja soovitustest ning koostöös lapsevanema ja lasteasutuse pidajaga, tagades lapse vanuserühmale ettenähtud toiduenergia- ja toitainete vajaduse ning osakaalu toidukordade ajal.

3.4. Menüü tuleb koostada 2 nädalaks ette. Nii jooksva kui ka sellele järgneva nädala menüü avalikustatakse nii asutuse einestamisruumide infotahvlil (korraldab Toitlustaja) kui ka asutuse veebilehel (korraldab asutus, kellele Toitlustaja peab informatsiooni edastama piisava ajavaruga). Kui menüüs on vajalik teha muudatusi, siis tuleb need asutuse esindajaga kooskõlastada vähemalt 2 päeva enne muudatuse rakendamist ning asjakohased parandused peavad kajastuma nii einestamisruumides kui ka veebilehel avaldatud menüüs.

3.5. Toidu nimetusele lisaks peab menüü sisaldama ka toidu selgitavat kirjeldust ja oluliste komponentide/koostisosade loetelu.

3.6. Pakutav toit peab olema menüükohane.

3.7. Menüü koostamisel ühes nädalas peab Toitlustaja arvestama alljärgnevate põhimõtetega:

3.7.1. Kolmel päeval pakutakse praadi, millele on lisandiks kaks erinevat salatit;

3.7.2. Kahel päeval nädalas pakutakse supi kombinatsioon, milleks on supp-magustoit;

3.7.3. Salatikogus peab igal praepäeval kokku olema minimaalselt 80 grammi/koolilõuna 1 portsjoni kohta.

3.7.4. Suppi ei tohi pakkuda põhitoiduna samal päeval nii koolilõunaks kui ka koolieineks.

3.8. Koolipiima ja puuviljakava raames pakutavat piima ja puuvilju võib arvestada toidukorra energiasisalduse arvutustes, kuid koolipiima ja puuviljakava (projekti) raames saadud piima ja puuvilja maksumust ei tohi lisada toidukorra hinnale.

3.9. Toitlustaja tunneb toitlustatavate sihtgruppide maitse-eelistusi, toitumisharjumusi, lähtub nendest koos tervisliku toitumise põhimõtetega toitlustamistegevustes, vajadusel ja tarbijate nõudmisel korrigeerib menüüd, toitlustuse korraldust ja muid olulisi tegevusi (serveerimist jne). 3.10. Toitlustaja tagab söögisaalis mugava-õdusa mikrokliima, soodustades kultuurseid ja tervislikke toitumisharjumusi;

**4. Nõudepesu**

Kõik toidu valmistamise, jaotamise, serveerimise nõud, inventari ja seadmed ning samuti laste ja personali sööginõud peseb ja hoiustab Toitlustaja.

**5. Jäätmekäitlus**

5.1. Teenusega seotud jäätmekäitlus on Toitlustaja korraldada. Toitlustaja kogub ja käitleb nõuetekohaselt ka tekkivad toidujäätmed.

5.2. Jäätmekäitlust korraldusele kehtivad nõuded on esitatud jäätmeseaduses, selle alusel kehtestatud õigusaktides, sh Paide Linnavolikogu 18.10.2018 määrus nr 57 ,, Paide linna jäätmehoolduseeskiri“.

**6. Lisateenused**

6.1. Toitlustaja peab olema valmis osutama asutuse soovi korral vähemalt järgmisi lisateenuseid: hommikupudru pakkumine soovijaile, koolieine pakkumine soovijaile, asutus~~t~~e personali toitlustamine, toitlustamine asutuste korraldatavatel üritustel asutuste ruumides ja alternatiivne toitlustamine.

6.2. Hommikupuder

6.2.1. Koolis tuleb soovijate olemasolul pakkuda „hommikuputru“. Kogu „hommikupudru“ korraldusega (aeg, toidu koosseis ja kogused, väljastamise korraldus, hind, ettetellimine, tasumise kord jne) seonduva kehtestab ja rakendab toitlustaja kokkuleppel sööjatega ja konkreetse asutusega. Käesoleva hanke mõistes on see lisateenus, mille osutamine on pakkumuse vastavaks tunnistamise eeldus, kuid selle maksumus ei sisaldu hanke maksumuses ja hankijal ei ole kohustus selle eest tasuda.

6.2.2. Hommikupudru maksumus ei sisaldu koolilõuna maksumuses, **teenuse eest tasub lapsevanem**.

6.3. Asutuse personali toitlustamine

6.3.1. Asutuste personali soovi korral peab Toitlustaja asutuste personalile pakkuma lõunasööki. Käesoleva hanke mõistes on see lisateenus, mille osutamine on pakkumuse vastavaks tunnistamise eeldus, kuid selle menüü, hinna, korralduse jne osas ei tee hankija ettekirjutusi, selle maksumus ei sisaldu hanke maksumuses ja selle eest **tasub konkreetse teenuse saaja.**

6.3.2. Personali toitlustamise eest tasub Toitlustajale konkreetne isik, kes lõunasöögi tellis.

6.4. Koolieine

6.4.1. Koolieine maksumus ei sisalda lepingukohase koolilõuna maksumuses.

6.4.2. Koolieinet rakendatakse soovijatele. Kogu koolieine hankedokumentides ja riiklikes normdokumentides sätestamata asjaolude korraldusega (aeg, toidu koosseis ja kogused, väljastamise korraldus, ettetellimine, tasumise kord jne) seonduva kehtestab ja rakendab toitlustaja kokkuleppel sööjatega ja konkreetse asutusega. Käesoleva hanke mõistes on see lisateenus, mille osutamine on pakkumuse vastavaks tunnistamise eeldus, kuid selle maksumus sisaldub hanke maksumuses kontsessiooniteenuse põhimõttena ja selle eest tasub konkreetse teenuse saaja (õpilane) või lapsevanem toitlustaja pakkumuses näidatud hindadega. **Koolieine eest tasub lapsevanem**.

6.5. Kui asutuse õppekorralduse kohaselt on tavapärase õppepäeva asemel päeva programmis õuesõpe, ekskursioon, spordipäev või muu õppetöö vorm, siis peab Toitlustaja tavapärase einestamisruumis serveeritava **koolilõuna asemel tagama toidukorra kaloraažile vastava kaasapakitava toidupaki, mille koosseis peab samuti toetama tervisliku toitumise põhimõtet või asutuse soovi korral ja asutusega kokkuleppel toitlustamise mõlemale poolele sobivaimal viisil.**

6.6. Hoonevälise tavatoitlustust asendava toidukorra eest tasub Tellija Teenuse lepinguga määratud arvelduskorra põhiselt.

**7. Täiendav teave, nõuded, informatsioon**

7.1. Toitlustaja kohuseks on pakkuda asutustes korraldada puu- ja köögivilja ning piima ja piimatoote pakkumine vastavalt maaeluministri 30.06.2017 määrusele nr 51 ,,Koolikava toetus“. Toitlustaja korraldab määrusekohase nõutud aruandluse, arvelduse jm määruse rakendamiseks vajalikud toimingud. Määruse rakendamise eest Tellija Toitlustajale täiendavalt ei tasu.

7.2. Kui kontrolli käigus selgub, et toit on riknenud või muu puudusega, informeerib asutuse esindaja Toitlustajat sellest viivitamata. Toitlustaja esindaja peab koheselt veenduma asutuse esindaja pretensiooni põhjendatuses ja võtma tarvitusele meetmed olukorra lahendamiseks ja asendustoidu pakkumiseks.

**3. peatükk**

**TEENUSE ERITINGIMUSED**

Eritingimuste määramisel on tuginetud asutuste senisele praktikale ja asutuse personali soovidele. Kindlasti kujunevad Teenuse lepingukohasel rakendamisel asutusepoolseid korralduse soove, mille puhul soovitakse läbirääkimistel Toitlustajaga leida võimalikult paremini toimiv ja asutuse päevaplaani sobituv lahendus.

Tellija seab tingimuse, et tegelik toitlustuskorraldus on nö sisse töötatud 1 kuu jooksul asutuses toitlustusega alustamise järgselt ja Toitlustaja teeb selleks omalt poolt kõik temast oleneva, et arvestada asutuste soovidega.

Eeldatavad tingimused asutuse lõikes:

**Roosna-Alliku Põhikool,** Kooli 1

Koolilõuna pakkumise eeldatavad kellaajad:

kell 10:50-11:10 söövad 1.-4.klassid ca 40 õpilast

kell 11:55-12:15 söövad 5.-9.klassid ca 50 õpilast

Koolieine soovijaile: kell 13:00-13:20 või lepitakse kokku teisti.

Korraldus

1. Hommikupudru pakkumine soovijatele

2. Rakendatakse iseteenindusletti või laua katmist.

3. Kõigile soovijatele pakutakse koolieinet.

Toitlustaja võimaldab koolil söögisaali kasutamist muudeks tegevusteks eeldusel, et see ei häiri toitlustamist ega põhjusta toitlustajale lisakulusid ja -vaeva (koosolekud, kontserdid, teemaüritused, klassiõhtud jne), lisakokkuleppe saavutamisel toetab neid üritusi toitlustamisega.

**4. peatükk**

**VARA, TEHNOLOOOGILISED SEADMED, INVENTAR**

**1. Ruumid**

1.1. Toitlustaja saab tasuta enda kasutusse asutuste söögisaali, valmistusköögid (ruumid) koos abiruumidega:

1.1.1. Roosna-Alliku Põhikool, Kooli 1, Roosna-Alliku alev, Paide linn;

1.2. Ruumide antakse toitlustajale üle aktiga, milles muu hulgas fikseeritakse kasutada antavate ruumide nimetused, seisukord, elektri- ja veemõõturite näidud.

1.3. Toitlustaja tasub koolile köögiruumides kasutatava elektri, veevarustuse, kanalisatsiooni eest vastavalt tegelikule tarbimisele ja kehtivtele tariifidele. Kütte tagab kool üldistel alustel ilma täiendavat tasu nõudmata.

**2. Tehnoloogilised seadmed**

2.1. Koolide valmistusköögid on sisustamata, st neis puuduvad tellijale kuuluvad tehnoloogilised seadmed ja Toitlustajal tuleb need ruumide kasutuselevõtmisel hankida ja ruumidesse paigaldada. Tellija vastavaid toiminguid ja seadmete maksumust Toitlustajale ei hüvita. Ruumides asuvad seadmed kuuluvad senisele toitlustajale ja tal on õigus need lepingu lõppedes eemaldada.

**3. Inventar**

3.1. Teenuse osutamiseks ei tohi kasutada ühekordseid nõusid (v.a 6. peatükis punktis 6.5. nimetatud juhtudel).

3.2. Asutuse einestamisruumides on olemas lapse vanuse kohane mööbel teenuse osutamiseks vajalikus koguses (toolid ja lauad), mille korrashoiu ja vajadusel asendamise/uuendamise korraldab Toitlustaja.

3.3. Einestamisruumide juurde kuuluvate kätepesuruumide seebi- ja käterätidosaatorite paigalduse ja hoolduse, sh täitmise kuluvahenditega, korraldab Toitlustaja.

3.4. Koolides tuleb Toitlustajal hankida kogu einestamiseks vajalik inventar (taldrikud-tassid, noad-kahvlid-lusikad jmt söögi- ja serveerimisnõud). **Ruumides asuv inventar kuulub senisele toitlustajale ja tal on õigus need lepingu lõppedes eemaldada.**

3.5. Toitlustajal tuleb hankida täiendav inventar, mis on vajalik nõuetekohase Teenuse osutamiseks.